Държавен вестник, бр. 6, 2011 г., стр. 71

БРОЙ  6	
Д Ъ Р Ж А В Е Н  В Е С Т Н И К 	
СТР.  71  
Чл. 125. (1) За закрепване на проводниците 
на токоотводите се предвижда най-малко едно 
закрепване на дължина 1,0 m, както и въз­
можност за евентуална надлъжна подвижност 
(дилатация).
(2) Съединенията на елементите на то­
коотводите се проектират чрез заваряване, 
запояване, нитоване или със сертифицирани 
клемни съединения.
Чл. 126. (1) За естествени токоотводи може 
да се използват метални конструктивни еле­
менти на защитавания обект, като:
1. метални конструкции, при условие че има 
сигурна и дълготрайна електрическа непрекъс­
натост между отделните елементи, изпълнена 
чрез заваряване, запояване, нитоване, кербоване 
или с клемни съединения;
2. метален скелет на сградата/съоръжението;
3. фасадни части, профилни елементи и 
подпорни метални фасадни конструкции, при 
условие че имат съответстващи размери и де­
белина не по-малка от 0,5 mm.
(2) Армировката на строително съоръжение 
може да се използва за естествен токоотвод, 
освен в случаите, когато:
1. е налице предварително напрегнат сто­
манобетон, който увеличава риска от недопус­
тими механични разрушения, които могат да 
се проявят вследствие на тока на мълнията;
2. няма електрическо свързване на арми­
ровката.
(3) Когато металният скелет или стомане­
ната арматура на сградата/съоръжението се 
използват като токоотводи, не е необходимо 
да се предвиждат хоризонтални пояси.
Чл. 127. (1) За проверка на съпротивлението 
на заземителите в токоотводите се проектират 
подходящи места за извършване на измерва­
нията.
(2) За общия случай, при който измерванията 
се извършват с разкачване на проверявания 
заземител от токоотвода, се спазват следните 
изисквания:
1. предвиждат се разглобяеми клемни съеди­
нения (измервателни клеми), разположени във 
вътрешността на специална кутия за преглед с 
надпис „Мълниезащита“;
2. кутиите за преглед се проектират на 
външната страна на защитавания обект, на 
височина от 1,0 до 2,0 m над нивото на терена;
3. измервателните клеми се означават със 
знак „земя“.
(3) За специални случаи, например при 
кули с метални стени и при съоръжения, които 
нямат отделен токоотвод, се спазват следните 
изисквания:
1. между заземителя и металния елемент, 
към който се присъединява заземителят, се 
проектира измервателна клема;
2. измервателната клема се разполага във 
вътрешността на специална кутия за преглед 
с надпис „Мълниезащита“;
3. изводът от заземителя се означава със 
знак „земя“.
(4) Когато по технически или естетически 
причини се предвижда измерванията на съпро­
тивлението на заземителите да се извършват 
без разкачване на проверявания заземител от 
токоотвода, се спазват следните изисквания:
1. предвиждат се места за присъединяване 
на измервателния уред, разположени във въ­
трешността на специална кутия за преглед с 
надпис „Мълниезащита“;
2. токоотводът се означава със знак „земя“.
Чл. 128. Токоотводите се защитават от 
корозия.
Чл. 129. Когато се предвижда брояч на 
попаденията на мълнии, той се проектира в 
най-късия токоотвод и над измервателната 
клема, на разстояние около 2,0 m над нивото 
на терена.
Раздел VII
Проектиране на заземители
Чл. 130. (1) При проектирането на заземители 
се цели постигане на по-малко съпротивление 
на заземителите спрямо земя и по-равномерно 
разпределение на тока на мълнията в земята 
за предотвратяване на проявата на опасни 
пренапрежения.
(2) Максимално допустимата стойност за 
съпротивлението спрямо земя се определя в 
инвестиционния проект. В общия случай се 
препоръчва съпротивлението спрямо земя да е 
по-малко от 10 Ω (измерено при промишлена 
честота).
Чл. 131. (1) Заземяването за мълниезащита 
се съвместява със заземяването на електриче­
ската уредба и на комуникационните мрежи 
на защитавания обект. Когато за защитавания 
обект са предвидени повече от една заземителни 
уредби, разграничавани по технологични съо­
бражения, те се обединяват със заземяването за 
мълниезащита чрез системата за изравняване 
на потенциалите.
(2) Изискването по ал. 1 не се прилага за 
изолирана външна мълниезащита и когато 
съвместяването е забранено със специален нор­
мативен акт, например за съобщителни обекти.
Чл. 132. (1) За целите на мълниезащитата 
се използват следните видове заземители:
1. един или няколко контура;
2. вертикални или наклонени електроди;
3. радиално разположени електроди;
4. заземителен контур, разположен на дъното 
на изкопа на защитавания обект;
5. заземителна мрежа.
(2) Информация за използваните материали, 
за формата и за минималното сечение на за­
земителните електроди е дадена в приложение 
№ 3, табл. 2.